title: Odluka Vijeća (ZVSP) 2015/241 od 9. veljače 2015. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
               16.2.2015

               HR

               Službeni list Europske unije

               L 40/14

         ODLUKA VIJEĆA (ZVSP) 2015/241
   od 9. veljače 2015.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1), a posebno njezin članak 3. stavak 1.,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP.

               (2)

               S obzirom na činjenicu da je stanje na terenu u Ukrajini i dalje ozbiljno, Vijeće smatra da bi dodatne osobe i subjekte trebalo dodati na popis osoba, subjekata i tijela koji podliježu mjerama ograničavanja kako je naveden u Prilogu Odluci 2014/145/ZVSP.

               (3)

               Prilog Odluci 2014/145/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Osobe i subjekti navedeni u Prilogu ovoj Odluci dodaju se na popis naveden u Prilogu Odluci 2014/145/ZVSP.
   Članak 2.
   Ova Odluka stupa na snagu 16. veljače 2015.
   Ona se objavljuje u Službenom listu Europske unije.

      Sastavljeno u Bruxellesu 9. veljače 2015.

            Za Vijeće

            Predsjednica

         F. MOGHERINI

      (1)  SL L 78, 17.3.2014., str. 16.

      PRILOG

         Popis osoba i subjekata iz članka 1.

      I.   Osobe

                  Ime

                  Identifikacijski podaci

                  Obrazloženje

                  Datum uvrštenja

                  133.

                  Pavel DREMOV također poznat kao Batya
                  Павел ДРЁМОВ

                  Rođen 1976. u Stakhanovu

                  Zapovjednik „Prve kozačke pukovnije”, oružane separatističke skupine koja je sudjelovala u sukobima u istočnoj Ukrajini.
                  U toj ulozi aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  134.

                  Alexey MILCHAKOV također poznat kao Fritz, Serbian (Srbin)
                  Алексей МИЛЬЧАКОВ

                  Rođen 1991. u Sankt Peterburgu

                  Zapovjednik jedinice „Rusich”, oružane separatističke skupine koja je sudjelovala u sukobima u istočnoj Ukrajini.
                  U toj ulozi aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  135.

                  Arseny PAVLOV također poznat kao Motorola
                  Арсéний Сергéевич ПÁВЛОВ (također poznat kao Моторóла)

                  Rođen 2. veljače 1983. u Ukhti, Komi

                  Zapovjednik „Bataljuna Sparta”, oružane separatističke skupine koja je sudjelovala u sukobima u istočnoj Ukrajini.
                  U toj ulozi aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  136.

                  Mikhail TOLSTYKH također poznat kao Givi
                  Михаил Толстых

                  Rođen 1980. u Ilovaisku

                  Zapovjednik bataljuna „Somali”, oružane separatističke skupine koja je sudjelovala u sukobima u istočnoj Ukrajini.
                  U toj ulozi aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  137.

                  Eduard BASURIN

                  Takozvani „zamjenik zapovjednika” u Ministarstvu obrane takozvane „Narodne Republike Donjecka”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  138.

                  Alexandr SHUBIN
                  Александр Васильевич ШУБИН

                  Takozvani „ministar pravosuđa” nezakonite takozvane „Narodne Republike Luganska”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira ta zemlja.

                  16.2.2015.

                  139.

                  Sergey LITVIN
                  Сергей Анатольевич ЛИТВИН

                  Takozvani zamjenik predsjednika Vijeća ministara takozvane „Narodne Republike Luganska”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  140.

                  Sergey IGNATOV
                  Сергей Юрьевич ИГНАТОВ

                  Takozvani glavni zapovjednik narodnih paravojnih snaga takozvane „Narodne Republike Luganska”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira ta zemlja.

                  16.2.2015.

                  141.

                  Ekaterina FILIPPOVA
                  Екатерина Владимировна ФИЛИППОВА

                  Rođena 20. studenoga 1988. u Krasnoarmëisku

                  U ulozi takozvane „ministrice pravosuđa” takozvane „Narodne Republike Donjecka”.
                  Preuzimanjem te uloge i djelovanjem u njoj aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  142.

                  Aleksandr TIMOFEEV
                  Александр ТИМОФЕЕВ

                  Rođen 27. siječnja 1974.

                  Takozvani „ministar proračuna” takozvane „Narodne Republike Donjecka”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira ta zemlja.

                  16.2.2015.

                  143.

                  Evgeny MANUILOV
                  Евгений Владимирович МАНУЙЛОВ

                  Takozvani „ministar proračuna” takozvane „Narodne Republike Luganska”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  144.

                  Viktor YATSENKO
                  Виктор ЯЦЕНКО

                  Rođen 22. travnja 1985. u Khersonu

                  Takozvani „ministar komunikacija” takozvane „Narodne Republike Donjecka”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  145.

                  Olga BESEDINA
                  Ольга Игорева БЕСЕДИНА

                  Takozvana „ministrica gospodarskog razvoja i trgovine” takozvane „Narodne Republike Luganska”.
                  Preuzimanjem te uloge i djelovanjem u njoj aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  146.

                  Zaur ISMAILOV
                  Заур Исмаилов

                  Rođen 1975., Krasny Luch, Voroshilovgrad Lugansk

                  Takozvani „vršitelj dužnosti glavnog tužitelja” takozvane „Narodne Republike Luganska”.
                  Preuzimanjem te uloge i djelovanjem u njoj aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  147.

                  Anatoly Ivanovich ANTONOV
                  Анатолий Иванович Антонов

                  Rođen 15. svibnja 1955. u Omsku

                  Zamjenik ministra obrane te je u toj ulozi sudjelovao u pružanju potpore razmještanju ruskih postrojbi u Ukrajini.
                  Prema postojećoj strukturi ruskog Ministarstva obrane, u toj ulozi sudjeluje u oblikovanju i provedbi politike ruske vlade. Tom politikom ugrožava se teritorijalna cjelovitost, suverenitet i neovisnost Ukrajine.

                  16.2.2015.

                  148.

                  Arkady Viktorovich BAKHIN
                  Аркадий Викторович Бахин

                  Rođen 8. svibnja 1956. u Kaunasu, Litva

                  Prvi zamjenik ministra obrane te je u toj ulozi sudjelovao u pružanju potpore razmještanju ruskih postrojbi u Ukrajini.
                  Prema postojećoj strukturi ruskog Ministarstva obrane, u toj ulozi sudjeluje u oblikovanju i provedbi politike ruske vlade. Tom politikom ugrožava se teritorijalna cjelovitost, suverenitet i neovisnost Ukrajine.

                  16.2.2015.

                  149.

                  Andrei Valeryevich KARTAPOLOV
                  Андрей Валерьевич Картaполов

                  Rođen 9. studenoga 1963. u DDR-u

                  Ravnatelj Glavnog odjela za operacije i zamjenik načelnika Glavnog stožera Oružanih snaga Ruske Federacije. U obje uloge aktivno sudjeluje u oblikovanju i provedbi vojne kampanje ruskih snaga u Ukrajini.
                  Prema utvrđenim aktivnostima glavnog stožera, provođenjem operativne kontrole nad oružanim snagama aktivno sudjeluje u oblikovanju i provedbi politike ruske vlade kojom se ugrožava teritorijalna cjelovitost, suverenitet i neovisnost Ukrajine.

                  16.2.2015.

                  150.

                  Iosif (Joseph) Davydovich KOBZON
                  Иосиф Дaвыдович Кобзон

                  Rođen 11. rujna 1937., Tchassov Yar, Ukrajina

                  Član državne Dume.
                  Posjetio je takozvanu „Narodnu Republiku Donjeck” te je tijekom posjeta svojim izjavama podupro separatiste. Također je imenovan počasnim konzulom takozvane „Narodne Republike Donjecka” u Ruskoj Federaciji.
                  Dana 20. ožujka 2014. glasovao je za nacrt federalnog ustavnog zakona „o primanju Republike Krima u Rusku Federaciju i stvaranju, unutar Ruske Federacije, novih federalnih entiteta – Republike Krima i Federalnog grada Sevastopolja”.

                  16.2.2015.

                  151.

                  Valery Fedorovich RASHKIN
                  Валерий Фёдорович Рашкин

                  Rođen 14. ožujka 1955., Kalinjingradska oblast, SSSR.

                  Prvi zamjenik predsjednika Odbora državne Dume za etnička pitanja.
                  Osnivač je civilnog pokreta „Krassnaya Moskva – pomoć patriotskoj fronti Crvena Moskva (Red Moscow Patriotic Front Aid)” koji je organizirao javne prosvjede u potporu separatistima, time podupirući politike kojima se podrivaju teritorijalna cjelovitost, suverenitet i neovisnost Ukrajine.
                  Dana 20. ožujka 2014. glasovao je za nacrt federalnog ustavnog zakona „o primanju Republike Krima u Rusku Federaciju i stvaranju, unutar Ruske Federacije, novih federalnih entiteta – Republike Krima i Federalnog grada Sevastopolja”.

                  16.2.2015.

            II.   Subjekti

                  Naziv

                  Identifikacijski podaci

                  Obrazloženje

                  Datum uvrštenja

                  29.

                  Kozačka nacionalna garda
                  Казачья Национальная Гвардия

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                  Njome zapovijeda Nikolay KOZITSYN, koji je uvršten na popis, te je stoga povezana s njime.

                  16.2.2015.

                  30.

                  Bataljun Sparta
                  Батальон „Спарта”

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                  Njome zapovijeda Arseny PAVLOV, koji je uvršten na popis, te je stoga povezana s njime.

                  16.2.2015.

                  31.

                  Bataljun Somali
                  Батальон „Сомали”

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                  Njome zapovijeda Mikhail TOLSTYKH, poznat kao Givi, koji je uvršten na popis, te je stoga povezana s njime.

                  16.2.2015.

                  32.

                  Bataljun Zarya
                  Батальон „Заря”

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  33.

                  Brigada Prizrak
                  Бригада „Призрак”

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                  Njome zapovijeda Oleksiy MOZGOVY, koji je uvršten na popis, te je stoga povezana s njime.

                  16.2.2015.

                  34.

                  Bataljun Oplot
                  Батальон „Оплот”

                  Društveni mediji:
                  http://vk.com/oplot_info

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  35.

                  Bataljun Kalmius
                  Батальон „Кальмиус”

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  36.

                  Bataljun Smrt
                  Батальон „Смерть”

                  Oružana separatistička skupina koja aktivno podupire djelovanja kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                  16.2.2015.

                  37.

                  Javni pokret „NOVOROSSIYA”
                  Движение Новороссия

                  Javni pokret „Novorossiya”/„Nova Rusija” osnovan je u studenome 2014. u Rusiji, a na čelu mu je ruski časnik Igor Strelkov (za kojeg je utvrđeno da je član osoblja Glavne obavještajne uprave Glavnog stožera Oružanih snaga Ruske Federacije (GRU)).
                  Prema utvrđenim ciljevima, usmjeren je na pružanje sveobuhvatne, djelotvorne pomoći pokretu „Novorossiya”, između ostalog pružanjem pomoći paravojnim skupinama koje se bore u istočnoj Ukrajini, time podupirući politike kojima se podrivaju teritorijalna cjelovitost, suverenitet i neovisnost Ukrajine.
                  Povezan s osobom koja je uvrštena na popis zbog podrivanja teritorijalne cjelovitosti Ukrajine.

                  16.2.2015.


title: Odluka Vijeća (ZVSP) 2015/599 od 15. travnja 2015. o imenovanju posebnog predstavnika Europske unije za bliskoistočni mirovni proces

text:
               16.4.2015

               HR

               Službeni list Europske unije

               L 99/29

         ODLUKA VIJEĆA (ZVSP) 2015/599
   od 15. travnja 2015.
   o imenovanju posebnog predstavnika Europske unije za bliskoistočni mirovni proces
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Razrješenje izraelsko-palestinskog sukoba strateški je prioritet za Uniju te Unija mora i dalje biti aktivni sudionik sve dok se taj sukob ne riješi na temelju dvodržavnog rješenja.

               (2)

               Posebnog predstavnika Europske unije (PPEU) za bliskoistočni mirovni proces trebalo bi imenovati na razdoblje od 12 mjeseci.

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   G. Fernando GENTILINI imenuje se posebnim predstavnikom Europske unije (PPEU) za bliskoistočni mirovni proces za razdoblje do 30. travnja 2016. Vijeće može odlučiti da će mandat PPEU-u završiti ranije, na temelju procjene Političkog i sigurnosnog odbora (PSO) i prijedloga visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   1.   Mandat PPEU-a temelji se na ciljevima politike Unije u pogledu bliskoistočnog mirovnog procesa.
   2.   Opći cilj jest uspostava sveobuhvatnog mira koji bi se trebao postići na temelju dvodržavnog rješenja prema kojem Izrael i demokratska, cjelovita, održiva, mirna i suverena palestinska država žive jedna pored druge unutar sigurnih i priznatih granica te održavaju normalne odnose sa svojim susjedima u skladu s odgovarajućim rezolucijama Vijeća sigurnosti Ujedinjenih naroda (UN), madridskim načelima, uključujući načelo „zemlja za mir”, mirovnim planom, sporazumima koje su strane prethodno postigle i arapskom mirovnom inicijativom. Uzimajući u obzir različite aspekte izraelsko-arapskih odnosa, regionalna dimenzija ključan je element za postizanje sveobuhvatnog mira.
   3.   U postizanju tog cilja prioriteti politike su zadržavanje dvodržavnog rješenja te ponovno pokretanje i podupiranje mirovnog procesa. Jasni parametri kojima se utvrđuje osnova za pregovore ključni su elementi za uspješan ishod, a Unija je utvrdila svoje stajalište u pogledu takvih parametara u zaključcima Vijeća iz prosinca 2009., prosinca 2010. i srpnja 2014. te će ih nastaviti aktivno promicati.
   4.   Unija je predana suradnji s dotičnim stranama i s partnerima u međunarodnoj zajednici, uključujući sudjelovanjem u bliskoistočnom kvartetu („kvartet”) i aktivnim promicanjem odgovarajućih međunarodnih inicijativa za stvaranje nove dinamike u pregovorima.
   Članak 3.
   Mandat
   1.   Kako bi postigao ciljeve politike, PPEU ima sljedeći mandat:

               (a)

               pružati aktivan i učinkovit doprinos Unije djelovanjima i inicijativama koje vode do konačnog rješavanja izraelsko-palestinskog sukoba na temelju dvodržavnog rješenja te u skladu s parametrima Unije;

               (b)

               poticati i održavati bliski kontakt sa svim stranama uključenima u mirovni proces, relevantnim političkim akterima, drugim zemljama regije, članovima kvarteta i drugim relevantnim zemljama, kao i s UN-om i drugim relevantnim međunarodnim organizacijama, kao što je Liga arapskih država, kako bi zajedno ojačali mirovni proces;

               (c)

               djelovati, prema potrebi, na način kojim se promiče mogući novi okvir za pregovore i doprinosi tom okviru, uz savjetovanje sa svim ključnim dionicima i državama članicama Unije;

               (d)

               aktivno podupirati mirovne pregovore između strana i doprinositi tim pregovorima, uključujući podnošenjem prijedlogâ u ime Unije u kontekstu tih pregovora;

               (e)

               osiguravati trajnu prisutnost Unije u relevantnim međunarodnim forumima;

               (f)

               doprinositi upravljanju krizama i njihovu sprečavanju, uključujući u pogledu Gaze;

               (g)

               doprinositi, kada se to traži, provedbi međunarodnih sporazuma postignutih između strana te s njima diplomatski surađivati u slučaju neispunjavanja uvjeta iz tih sporazuma;

               (h)

               doprinositi političkim naporima u svrhu ostvarenja temeljne promjene koja vodi održivom rješenju u pogledu pojasa Gaze koji je sastavni dio buduće palestinske države te čijem bi se rješavanju trebalo pristupiti u pregovorima;

               (i)

               posvećivati osobitu pažnju čimbenicima koji utječu na regionalnu dimenziju mirovnog procesa, suradnji s arapskim partnerima i provedbi arapske mirovne inicijative;

               (j)

               konstruktivno surađivati s potpisnicama sporazumâ u okviru mirovnog procesa s ciljem promicanja usklađenosti s temeljnim normama demokracije, uključujući poštovanje međunarodnog humanitarnog prava, ljudskih prava i vladavine prava;

               (k)

               pripremati prijedloge za intervenciju Unije u mirovnom procesu i najbolji način ostvarenja inicijativa Unije te trajnih napora Unije povezanih s mirovnim procesom, kao što je doprinos Unije palestinskim reformama, uključujući političke aspekte relevantnih razvojnih projekata Unije;

               (l)

               angažirati se na odvraćanju strana od jednostranih djelovanja kojima se ugrožava održivost dvodržavnog rješenja;

               (m)

               izvješćivati, kao izaslanik u kvartetu, o napretku i razvoju pregovora te doprinositi pripremi sastanaka izaslanika kvarteta na temelju stajalištâ Unije i u koordinaciji s drugim članovima kvarteta;

               (n)

               doprinositi provedbi politike Unije o ljudskim pravima u suradnji s PPEU-om za ljudska prava, uključujući smjernice Unije o ljudskim pravima, osobito smjernice Unije o djeci i oružanim sukobima, kao i o nasilju nad ženama i djevojčicama te borbi protiv svakog oblika njihove diskriminacije, te politike Unije u vezi s Rezolucijom Vijeća sigurnosti UN-a 1325 (2000) o ženama, miru i sigurnosti, uključujući praćenjem i izvješćivanjem o razvoju događaja te oblikovanjem preporuka u vezi s tim;

               (o)

               doprinositi boljem razumijevanju uloge Unije među nositeljima javnog mišljenja u regiji.

         2.   PPEU podupire rad VP-a, istodobno održavajući pregled svih aktivnosti Unije u regiji povezanih s bliskoistočnim mirovnim procesom.
   Članak 4.
   Provedba mandata
   1.   PPEU je odgovoran za provedbu mandata, djelujući u okviru ovlasti VP-a.
   2.   PSO održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegova mandata, ne dovodeći u pitanje ovlasti VP-a.
   3.   PPEU djeluje u bliskoj koordinaciji s Europskom službom za vanjsko djelovanje (ESVD) i njezinim relevantnim odjelima.
   4.   PPEU djeluje u bliskoj koordinaciji s uredom predstavništva Unije u Jeruzalemu, delegacijom Unije u Tel Avivu te sa svim drugim relevantnim delegacijama Unije u regiji.
   5.   PPEU djeluje ponajprije u regiji, istodobno osiguravajući svoju redovitu prisutnost u sjedištu ESVD-a.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a za razdoblje do 30. travnja 2016. iznosi 1 980 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje rashodima podliježe ugovoru između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   PPEU je odgovoran za ustrojavanje tima u granicama mandata PPEU-a i odgovarajućih raspoloživih financijskih sredstava. U tim su uključeni stručnjaci za pojedina pitanja politike, u skladu s potrebama mandata. PPEU odmah obavješćuje Vijeće i Komisiju o sastavu tima.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, dotična institucija Unije odnosno ESVD. Stručnjaci koje su države članice uputile institucijama Unije ili ESVD-u mogu također biti raspoređeni PPEU-u. Međunarodno ugovorno osoblje ima državljanstvo neke od država članica.
   3.   Sveukupno upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje odnosno ESVD-a te izvršava svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (1).
   Članak 9.
   Pristup informacijama i logistička potpora
   1.   Države članice, ESVD, Komisija i Glavno tajništvo Vijeća osiguravaju PPEU-u pristup svim odgovarajućim informacijama.
   2.   Delegacije Unije u regiji i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je razmješteno izvan Unije u operativnom svojstvu u okviru glave V. Ugovora, PPEU, u skladu sa svojim mandatom i sa sigurnosnim stanjem na zemljopisnom području za koje je odgovoran, poduzima sve razumno izvedive mjere za sigurnost cjelokupnog osoblja za koje je PPEU izravno nadležan, posebno tako da:

               (a)

               uspostavlja sigurnosni plan specifičan za misiju na temelju uputa ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka kojima se uređuje upravljanje sigurnim kretanjem osoblja na područje misije i unutar njega, kao i upravljanje situacijama u kojima je ugrožena sigurnost, te koji uključuje krizni plan i plan za evakuaciju misije;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi tima PPEU-a koji se trebaju razmjestiti izvan Unije, uključujući lokalno ugovorno osoblje, prođu odgovarajuće sigurnosno osposobljavanje prije ili nakon stizanja u područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za VP-a, Vijeće i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito priprema usmena i pismena izvješća za VP-a i ESVD. PPEU šalje redovita izvješća PSO-u uz minimalne zahtjeve izvješćivanja i utvrđivanja ciljeva kako je utvrđeno u smjernicama o imenovanju, mandatu i financiranju posebnih predstavnika Unije. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može pripremati izvješća za Vijeće za vanjske poslove. U skladu s člankom 36. Ugovora PPEU smije sudjelovati u informiranju Europskog parlamenta.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanja Unije i pomaže osigurati da se svi instrumenti Unije i djelovanja država članica provode dosljedno radi ostvarivanja ciljeva politike Unije. Aktivnosti PPEU-a koordiniraju se s aktivnostima Komisije. PPEU redovito obavješćuje misije država članica i delegacije Unije o svojem radu.
   2.   Na terenu se održava bliska suradnja s voditeljima delegacija Unije, voditeljima misija ZSOP-a i voditeljima misija država članica. Oni ulažu sve napore kako bi pomogli PPEU-u u provedbi mandata. PPEU, u bliskoj suradnji s voditeljem delegacije Unije u Tel Avivu i uredom predstavništva Unije u Jeruzelemu, daje lokalne političke smjernice voditeljima Policijske misije Europske unije za palestinska područja (EUPOL COPPS) i Misije pomoći Europske unije za granični prijelaz Rafah (EU BAM Rafah). PPEU također surađuje s drugim međunarodnim i regionalnim akterima na terenu.
   Članak 13.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU podnosi VP-u, Vijeću i Komisiji izvješće o napretku do kraja rujna 2015. te sveobuhvatno izvješće o provedbi mandata do kraja siječnja 2016.
   Članak 14.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 15. travnja 2015.

            Za Vijeće

            Predsjednik

         E. RINKĒVIČS

      (1)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: Odluka Vijeća 2003/856/ZVSP od 8. prosinca 2003. o provedbi Zajedničke akcije 2002/210/ZVSP o Policijskoj misiji Europske unije

text:
               18/Sv. 002

               HR

               Službeni list Europske unije

               85

         32003D0856

               L 323/13

               SLUŽBENI LIST EUROPSKE UNIJE

               08.12.2003.

      ODLUKA VIJEĆA 2003/856/ZVSP
   od 8. prosinca 2003.
   o provedbi Zajedničke akcije 2002/210/ZVSP o Policijskoj misiji Europske unije
   VIJEĆE EUROPSKE UNIJE,
   uzimajući u obzir Zajedničku akciju Vijeća 2002/210/ZVSP od 11. ožujka 2002. o Policijskoj misiji Europske unije (EUPM) (1), a posebno njezin članak 9. stavak 1.b, posljednji podstavak, u vezi s člankom 23. stavkom 2, drugom alinejom. Ugovora o Europskoj uniji,
   budući da:
   Vijeće treba odlučiti o konačnom proračunu za 2004.,
   ODLUČILO JE:
   Članak 1.
   1.   Iznos od 17,5 milijuna eura koji pokriva tekuće poslovne troškove EUPM-a u 2004. financira se zajednički iz općeg proračuna Europske unije.
   2.   Upravljanje troškovima koji se financiraju iz općeg proračuna Europske unije kako je utvrđeno u stavku 1. podliježe postupcima i pravilima Zajednice koji se primjenjuju na pitanja proračuna, uz iznimku da bilo kakvo pred-financiranje ne ostaje imovina Zajednice.
   Članak 2.
   Ova Odluka stupa na snagu na dan donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 8. prosinca 2003.

            Za Vijeće

            Predsjednik

         F. FRATTINI

      (1)  SL L 70, 13.3.2002., str. 1.


title: 2014/569/EU: Odluka Europskog parlamenta od 3. travnja 2014. o razrješnici za izvršenje proračuna Europske agencije za sigurnost zračnog prometa za financijsku godinu 2012.

text:
               5.9.2014

               HR

               Službeni list Europske unije

               L 266/182

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske agencije za sigurnost zračnog prometa za financijsku godinu 2012.
   (2014/569/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za sigurnost zračnog prometa za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za sigurnost zračnog prometa za financijsku godinu 2012., zajedno s odgovorima agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 216/2008 Europskog parlamenta i Vijeća. (4) o osnivanju Europske agencije za sigurnost zračnog prometa, a posebno njezin članak 60.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A7-0221/2014),

               1.

               daje razrješnicu direktoru Europske agencije za zračnu sigurnost u vezi s izvršenjem proračuna Agencije za financijsku godinu 2012.;

               2.

               izlaže svoja zapažanja u rezoluciji u nastavku;

               3.

               nalaže svojem predsjedniku da ovu Odluku i Rezoluciju koja je njezin sastavni dio proslijedi izvršnom direktoru Europske agencije za sigurnost zračnog prometa, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 66.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 79, 19.3.2008., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2012/501/EU: Odluka Komisije od 7. rujna 2012. o izmjeni Odluke 2008/899/EZ o prihvaćanju preuzimanja obveza u pogledu antidampinškog postupka u vezi s uvozom limunske kiseline podrijetlom iz Narodne Republike Kine

text:
               11/Sv. 128

               HR

               Službeni list Europske unije

               295

         32012D0501

               L 244/27

               SLUŽBENI LIST EUROPSKE UNIJE

         ODLUKA KOMISIJE
   od 7. rujna 2012.
   o izmjeni Odluke 2008/899/EZ o prihvaćanju preuzimanja obveza u pogledu antidampinškog postupka u vezi s uvozom limunske kiseline podrijetlom iz Narodne Republike Kine
   (2012/501/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („osnovna Uredba”), a posebno njezin članak 8. i članak 9.,
   nakon savjetovanja sa Savjetodavnim odborom,
   budući da:
   A.   POSTOJEĆE MJERE

               (1)

               Vijeće je Uredbom (EZ) br. 1193/2008 (2) uvelo konačne antidampinške pristojbe na uvoz limunske kiseline podrijetlom iz Narodne Republike Kine („dotični proizvod”) u Uniju.

               (2)

               Komisija je Odlukom 2008/899/EZ (3) („Odluka”) prihvatila preuzimanje obveze u vezi cijene („preuzimanje obveze”), između ostalog, od trgovačkog društva Laiwu Taihe Biochemistry Co. Ltd („Laiwu Taihe”) zajedno s Kineskom trgovačkom komorom uvoznikâ i izvoznikâ metala, minerala i kemikalija („CCCMC”).

               (3)

               U preuzimanju obveze koje je prihvatilo trgovačko društvo Laiwu Taihe, jedino trgovačko društvo kojem je odobren tretman tržišnoga gospodarstva („MET”), određena je najniža uvozna cijena („NUC”) obuhvaćenog proizvoda na temelju uobičajene vrijednosti utvrđene u ispitnom postupku. Osim toga, preuzimanje obveze omogućilo je indeksiranje NUC-a u skladu s javnim međunarodnim ponudama cijena kukuruza, osnovne sirovine koju koristi proizvođač izvoznik.

               (4)

               Trgovačko društvo također se obvezalo izvješćivati o određenom cjenovnom režimu i poštovati ga za cjelokupnu prodaju izvan Unije onim kupcima čija se organizacija ili struktura proteže izvan Unije ako Laiwu Taihe bude prodavao tim kupcima u Uniji.

               (5)

               Nadalje, trgovačko društvo Laiwu Taihe također je pristalo dostaviti Komisiji redovite detaljne podatke o svom izvozu u Uniju kao jedan od načina na koje Komisija može učinkovito pratiti preuzetu obvezu.

               (6)

               Prilikom prihvaćanja preuzimanja obveze Komisija je smatrala rizik od unakrsne naknade ograničenim.

         B.   PROMIJENJENE OKOLNOSTI

               (7)

               Trgovačko je društvo Laiwu Taihe u jesen 2011. obavijestilo Komisiju o svojoj namjeri da pokrene proizvodnju dodatnih vrsta dotičnog proizvoda koji nisu obuhvaćenim preuzetom obvezom i prodaje ih na tržištu Unije uz primjenu antidampinških pristojba.

               (8)

               Komisija je analizirala posljedice te nove strukture trgovine i smatrala da postoji visok rizik od unakrsne naknade ako se obuhvaćeni proizvod i dodatne vrste dotičnog proizvoda koje nisu obuhvaćene preuzetom obvezom prodaju istim kupcima.

               (9)

               Osim toga, Komisija je saznala i o mogućem trgovačkom društvu koje se nalazi u istim poslovnim prostorijama kao i Laiwu Taihe, a koje ne podliježe izvješćivanju o obvezama te je to smatrala daljnjom poteškoćom u učinkovitom praćenju preuzete obveze. Komisija je o tome obavijestima društvo Laiwu Taihe i najavila da namjerava razmotriti povlačenje preuzete obveze.

               (10)

               Naknadno je društvo Laiwu Taihe ponudilo prodaju tih dodatnih vrsta dotičnog proizvoda uz poštovanje NUC-a za vrstu proizvoda obuhvaćenu preuzetom obvezom. Također se predlaže prodaja tih vrsta proizvoda izravno Uniji i proširivanje obveza izvješćivanja na tu prodaju.

               (11)

               Komisija smatra da te obveze ne mogu promijeniti početnu procjenu zbog sljedećih razloga. Ponajprije, postavljanje discipline vezane uz cijenu za vrste dotičnog proizvoda koje trgovačko društvo nije proizvodilo tijekom početnog ispitnog postupka značilo bi reviziju opsega proizvoda obuhvaćenog preuzetom obvezom, što bi trebalo podlijegati privremenoj reviziji radi ponovnog određivanja NUC-a. U suprotnom bi i dalje postojao visoki rizik od unakrsne naknade u vezi s vrstom proizvoda obuhvaćenom preuzimanjem obveze i ostalim vrstama dotičnog proizvoda, kada ih se prodaje istim kupcima. Drugo, prodaja ostalim trgovcima i povećana količina podataka primljenih u okviru proširenih obveza izvješćivanja koje proizlaze iz prodaje dodatnih vrsta dotičnog proizvoda učinili bi praćenje preuzimanja obveze preteškim.

               (12)

               Na temelju gornjih razmatranja Komisija je zaključila da nakon promjene raznovrsnosti proizvoda preuzimanje obveze koju je prihvatilo društvo Laiwu Taihe postaje nepraktično i trebalo bi ga povući.

               (13)

               Društvo Laiwu Taihe obaviješteno je o zaključcima Komisije i pružena mu je mogućnost komentiranja.

               (14)

               Društvu Laiwu Taihe omogućena je rasprava te su primljeni pisani podnesci u kojima je društvo Laiwu Taihe ponovilo svoje obveze, odnosno da svu prodaju dodatnih vrsta proizvoda izvršava uz poštovanje NUC-a za vrstu proizvoda obuhvaćenu preuzimanjem obveze, prodaje samo izravno kupcima u EU-u bez posredničkih domaćih trgovačkih društava u Narodnoj Republici Kini te dostavlja svu dokumentaciju o izvoznoj prodaji u vezi s dvije dodatne vrste proizvoda. Uz to je tvrdilo da obveza prodaje novih vrsta proizvoda po najnižoj uvoznoj cijeni za obuhvaćeni proizvod ili iznad nje ne bi podrazumijevala reviziju opsega obuhvaćenog proizvoda koja je moguća samo kroz privremenu reviziju. Štoviše, društvo Laiwu Taihe predložilo je da službe Komisije provedu posjet radi provjere u poslovnim prostorijama društva da bi, između ostalog, provjerile podatke o trošku proizvodnje društva Laiwu Taihe.

               (15)

               Komisija smatra da tim podnescima nisu dani novi elementi za procjenu. Posebno se procjenjuje da postavljanje cijene za vrste proizvoda koje nisu podlijegale početnom ispitnom postupku zbog nepostojanja proizvodnje ne mogu ukloniti rizik od unakrsne naknade, jer ta cijena nije utvrđena niti provjerena. Smatralo se da se predložena provjera, između ostalog, strukture proizvodnih troškova društva Laiwu Taihe može ostaviti za moguću privremenu reviziju ako je se zatraži.

         C.   IZMJENA ODLUKE 2008/899/EZ

               (16)

               Stoga, u skladu s člankom 8. stavkom 9. osnovne Uredbe te u skladu s odgovarajućim klauzulama preuzimanja obveze kojima se Komisiju ovlašćuje da jednostrano povuče preuzimanje obveze, Komisija je zaključila da bi prihvaćanje preuzimanja obveze koje je ponudilo društvo Laiwu Taihe zajedno s CCCMC-om trebalo povući i Odluku 2008/899/EZ izmijeniti. Prema tome, konačne antidampinške pristojbe uvedene člankom 1. Uredbe (EZ) br. 1193/2008 trebalo bi uvesti na uvoz dotičnog proizvoda koji proizvodi društvo Laiwu Taihe (dodatna oznaka TARIC A880),

         DONIJELA JE OVU ODLUKU:
   Članak 1.
   Povlači se prihvaćanje preuzimanja obveze u vezi s društvom Laiwu Taihe Biochemistry Co. Ltd zajedno s Kineskom trgovačkom komorom uvoznikâ i izvoznikâ metala, minerala i kemikalija (dodatna oznaka TARIC A880).
   Članak 2.
   Tablica iz članka 1. Odluke 2008/899/EZ zamjenjuje se sljedećom tablicom:

                  „Zemlja

                  Trgovačka društva

                  Dodatna oznaka TARIC

                  Narodna Republika Kina

                  COFCO Biochemical (Anhui) Co., Ltd — No 73 Daquing Road, Bengbu City 233010, Anhui Province

                  A874

                  Proizvodi RZBC Co., Ltd — No 9 Xinghai West Road, Rizhao, Shandong Province te prodaje povezano društvo za prodaju RZBC Imp. & Exp. Co., Ltd — No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Province

                  A926

                  Proizvodi RZBC (Juxian) Co., Ltd — West Wing, Chengyang North Road, Ju County, Rizhao, Shandong Province te prodaje povezano društvo za prodaju RZBC Imp. & Exp. Co., Ltd — No 66, Lvzhou South Road, Rizhao (Liangyou Grand View Hotel, 22nd Floor, Building A), Shandong Province

                  A927

                  TTCA Co., Ltd — West, Wenhe Bridge North, Anqui City, Shandong Province

                  A878

                  Yixing Union Biochemical Co., Ltd — Economic Development Zone Yixing City 214203, Jiangsu Province

                  A879

                  Weifang Ensign Industry Co., Ltd, Changsheng Street No 1567, Changle, Weifang, Shandong Province

                  A882”

   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 7. rujna 2012.

            Za Komisiju

            Predsjednik

         José Manuel BARROSO

      (1)  SL L 343, 22.12.2009., str. 51.

      (2)  SL L 323, 3.12.2008., str. 1.

      (3)  SL L 323, 3.12.2008., str. 62.


title: 2011/788/EU: Odluka Europske središnje banke od 3. studenoga 2011. o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro (ESB/2011/18)

text:
               10/Sv. 003

               HR

               Službeni list Europske unije

               254

         32011D0018(01)

               L 319/116

               SLUŽBENI LIST EUROPSKE UNIJE

               03.11.2011.

      ODLUKA EUROPSKE SREDIŠNJE BANKE

   od 3. studenoga 2011.
   o izmjeni Odluke ESB/2010/23 o raspodjeli monetarnog prihoda nacionalnih središnjih banaka država članica čija je valuta euro
   (ESB/2011/18)
   (2011/788/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 32.,
   budući da:

               (1)

               Odlukom ESB/2010/23 od 25. studenoga 2010. o raspodjeli monetarnog prihoda nacionalnih središnjih banaka država članica čija je valuta euro (1) uspostavljen je mehanizam za udruživanje i raspodjelu monetarnog prihoda koji proizlazi iz operacija monetarne politike.

               (2)

               Odlukom ESB/2011/17 od 3. studenoga 2011. o provedbi drugog programa kupnje pokrivenih obveznica (2) propisano je osnivanje drugog programa kupnje pokrivenih obveznica za potrebe monetarne politike.

               (3)

               Upravno vijeće smatra da bi se za pokrivene obveznice kupljene u skladu s Odlukom ESB/2011/17 kao i za one kupljene u skladu s Odlukom ESB/2009/16 od 2. srpnja 2009. o provedbi programa kupnje pokrivenih obveznica (3) trebalo smatrati da ostvaruju prihod po referentnoj stopi kako je utvrđena Odlukom ESB/2010/23.

               (4)

               Odluku ESB/2010/23 trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Izmjena
   Članak 3. stavak 1. Odluke ESB/2010/23 zamjenjuje se sljedećim:

      „1.   Iznos monetarnog prihoda svakog NSB-a utvrđuje se mjerenjem stvarnog prihoda koji proizlazi iz imovine za posebnu namjenu uknjižene u njegovim poslovnim knjigama. Iznimno od navedenog, za zlato se smatra da ne ostvaruje prihod, a za vrijednosne papire koji se drže za potrebe monetarne politike u skladu s Odlukom ESB/2009/16 od 2. srpnja 2009. o provedbi programa kupnje pokrivenih obveznica (4) i u skladu s Odlukom ESB/2011/17 od 3. studenoga 2011. o provedbi drugog programa kupnje pokrivenih obveznica (5) smatra se da ostvaruju monetarni prihod po referentnoj stopi.

   Članak 2.
   Završna odredba
   Ova Odluka stupa na snagu 31. prosinca 2011.

      Sastavljeno u Frankfurtu na Majni 3. studenoga 2011.

            Predsjednik ESB-a

         Mario DRAGHI

      (1)  SL L 35, 9.2.2011., str. 17.

      (2)  SL L 297, 16.11.2011., str. 70.

      (3)  SL L 175, 4.7.2009., str. 18.

      (4)  SL L 175, 4.7.2009., str. 18.

      (5)  SL L 297, 16.11.2011., str. 70.”


title: 2010/391/EU: Odluka Komisije od 8. srpnja 2010. o izmjeni priloga Odluci 93/52/EEZ u pogledu priznavanja Litve i regije Molise u Italiji kao službeno slobodnih od bruceloze ( B. melitensis ) i o izmjeni priloga Odluci 2003/467/EZ u pogledu proglašavanja određenih administrativnih regija Italije kao službeno slobodnih od tuberkuloze goveda, bruceloze goveda i enzootske leukoze goveda (priopćena pod brojem dokumenta C(2010) 4592)  Tekst značajan za EGP

text:
               03/Sv. 53

               HR

               Službeni list Europske unije

               259

         32010D0391

               L 180/21

               SLUŽBENI LIST EUROPSKE UNIJE

         ODLUKA KOMISIJE
   od 8. srpnja 2010.
   o izmjeni priloga Odluci 93/52/EEZ u pogledu priznavanja Litve i regije Molise u Italiji kao službeno slobodnih od bruceloze (B. melitensis) i o izmjeni priloga Odluci 2003/467/EZ u pogledu proglašavanja određenih administrativnih regija Italije kao službeno slobodnih od tuberkuloze goveda, bruceloze goveda i enzootske leukoze goveda
   (priopćena pod brojem dokumenta C(2010) 4592)
   (Tekst značajan za EGP)
   (2010/391/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A, dio I., točku 4., Prilog A, dio II., točku 7. i Prilog D, dio I., točku (E),
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice (2), a posebno odjeljak II. poglavlje 1. Priloga A Direktivi,
   budući da:

               (1)

               Direktiva 91/68/EEZ određuje uvjete zdravlja životinja kojima se uređuje trgovina ovcama i kozama unutar Unije. Ona utvrđuje uvjete kojima se države članice ili njihove regije mogu priznati kao službeno slobodne od bruceloze.

               (2)

               Odluka Komisije 93/52/EEZ od 21. prosinca 1992. o utvrđivanju usklađenosti nekih država članica ili regija sa zahtjevima koji se odnose na brucelozu (B. melitensis) i o priznavanju tim državama članicama ili regijama statusa službeno slobodnih od te bolesti (3) navodi u njezinim prilozima države članice i njihove regije kojima je priznat status službeno slobodnih od bruceloze (B. melitensis) u skladu s Direktivom 91/68/EEZ.

               (3)

               Litva je Komisiji dostavila dokumentaciju kojom dokazuje sukladnost s odgovarajućim uvjetima iz Direktive 91/68/EEZ kako bi bila priznata kao službeno slobodna od bruceloze(B. Melitensis) u pogledu njenog čitavog državnog područja. Tu državu članicu bi stoga trebalo priznati kao službeno slobodnu od te bolesti. Prilog I. Odluci 93/52/EEZ trebalo bi stoga na odgovarajući način izmijeniti.

               (4)

               Italija je dostavila Komisiji dokumentaciju kojom dokazuje sukladnost s odgovarajućim uvjetima iz Direktive 91/68/EEZ u pogledu svih provincija u regiji Molise kako bi ta regija bila priznata kao službeno slobodna od bruceloze (B. Melitensis). Tu bi regiju stoga trebalo priznati kao službeno slobodnu od te bolesti.

               (5)

               Italija je također zatražila izmjene unosa za tu državu članicu na popisu regija država članica koje su priznate kao službeno slobodne od bruceloze (B. Melitensis) u Prilogu II. Odluci 93/52/EEZ. Trenutačna administrativna podjela Italije razdvaja regiju Trentino-Alto Adige u dvije odvojene regije: provinciju Bolzano i provinciju Trento. Regija Sardinija podijeljena je na osam provincija. Pored toga, kako su sve provincije regija Lombardije, Piemontea, Toskane, Sardinije i Umbrije već bile priznate kao službeno slobodne od bruceloze (B. Melitensis) trebalo bi te čitave regije priznati kao službeno slobodne od te bolesti.

               (6)

               Unos za Italiju u Prilogu II. Odluci 93/52/EEZ trebalo bi stoga na odgovarajući način izmijeniti.

               (7)

               Direktiva 64/432/EEZ odnosi se na trgovinu govedima i svinjama u Uniji. Ona utvrđuje uvjete pod kojima se države članice ili njihovi dijelovi ili regije mogu proglasiti službeno slobodnima od tuberkuloze, bruceloze i enzootske leukoze goveda u pogledu stada goveda.

               (8)

               Odluka Komisije 2003/467/EZ od 23. lipnja 2003. o uvođenju službenog statusa slobodno od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (4) navodi takve države članice i regije u prilozima I., II. i III. toj Odluci.

               (9)

               Italija je dostavila Komisiji dokumentaciju kojom dokazuje sukladnost s odgovarajućim uvjetima iz Direktive 64/432/EEZ u pogledu svih provincija regija Lombardije i Toskane i provincija Cagliari, Medio-Campidano, Ogliastra i Olbia-Tempio u regiji Sardinija kako bi se te regije i provincije mogle proglasiti talijanskim regijama službeno slobodnim od tuberkuloze.

               (10)

               Italija je dostavila Komisiji dokumentaciju kojom dokazuje sukladnost s odgovarajućim uvjetima iz Direktive 64/432/EEZ u pogledu provincije Campobasso u regiji Molise kako bi se ta regija mogla proglasiti talijanskom regijom službeno slobodnom od bruceloze.

               (11)

               Italija je također dostavila Komisiji dokumentaciju kojom dokazuje sukladnost s odgovarajućim uvjetima iz Direktive 64/432/EEZ u pogledu provincije Napulj u regiji Kampanija, provincije Brindisi u regiji Puglia i provincija Agrigento, Caltanisseta, Siracusa i Trapani u regiji Sicilija kako bi ih se moglo proglasiti talijanskim regijama službeno slobodnim od enzootske leukoze goveda.

               (12)

               Slijedom procjene dokumentacije koju je dostavila Italija, dotične provincije i regije trebalo bi proglasiti talijanskim regijama službeno slobodnim od enzootske leukoze goveda.

               (13)

               Italija je također zatražila da se naprave izmjene u unosu za tu državu članicu na popisima regija država članica koje su proglašene službeno slobodnima od tuberkuloze i bruceloze i službeno slobodnima od enzootske leukoze goveda u prilozima Odluci 2003/467/EZ. Trenutačna administrativna podjela Italije razdvaja regiju Trentino-Alto Adige u dvije odvojene regije: provinciju Bolzano i provinciju Trento.

               (14)

               Osim toga, kako su sve provincije regija Emilia-Romagna, Lombardia, Sardinija i Umbrija navedene u poglavlju 2. Priloga II. Odluci 2003/467/EZ već proglašene službeno slobodnima od bruceloze i sve provincije regija Emilia-Romagna, Lombardija, Marche, Piemonte, Toskana, Umbrija i Val d’Aosta navedene u poglavlju 2. Priloga III. Odluci 2003/467/EZ već proglašene službeno slobodnim od enzootske leukoze goveda, te čitave regije trebale bi se smatrati službeno slobodnim od tih bolesti.

               (15)

               Priloge Odluci 2003/467/EZ trebalo bi stoga na odgovarajući način izmijeniti.

               (16)

               Odluke 93/52/EEZ i 2003/467/EZ trebalo bi stoga na odgovarajući način izmijeniti.

               (17)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi Odluci 93/52/EEZ mijenjaju se u skladu s Prilogom I. ovoj Odluci.
   Članak 2.
   Prilozi Odluci 2003/467/EZ mijenjaju se u skladu s Prilogom II. ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 8. srpnja 2010.

            Za Komisiju

         John DALLI

            Član Komisije

      (1)  SL 121, 29.7.1964., str. 1977/64.

      (2)  SL L 46, 19.2.1991., str. 19.

      (3)  SL L 13, 21.1.1993., str. 14.

      (4)  SL L 156, 25.6.2003., str. 74.

      PRILOG I.
      Prilozi Odluci 93/52/EEZ mijenjaju se kako slijedi:

                  (1)

                  Prilog I. zamjenjuje se sljedećim:

                     „PRILOG I.

                        DRŽAVE ČLANICE

                                 ISO oznaka

                                 Država članica

                                 BE

                                 Belgija

                                 CZ

                                 Češka

                                 DK

                                 Danska

                                 DE

                                 Njemačka

                                 IE

                                 Irska

                                 LT

                                 Litva

                                 LU

                                 Luksemburg

                                 HU

                                 Mađarska

                                 NL

                                 Nizozemska

                                 AT

                                 Austrija

                                 PL

                                 Poljska

                                 RO

                                 Rumunjska

                                 SI

                                 Slovenija

                                 SK

                                 Slovačka

                                 FI

                                 Finska

                                 SE

                                 Švedska

                                 UK

                                 Ujedinjena Kraljevina”

                  (2)

                  U Prilogu II., unos za Italiju zamjenjuje se sljedećim:
                  „U Italiji:

                              —

                              Regija Abruzzo: Provincija Pescara,

                              —

                              Provincija Bolzano,

                              —

                              Regija Friuli Venezia Giulia,

                              —

                              Regija Lazio: Provincije Latina, Rieti, Roma, Viterbo,

                              —

                              Regija Ligurija: Provincija Savona,

                              —

                              Regija Lombardia,

                              —

                              Regija Marche,

                              —

                              Regija Molise,

                              —

                              Regija Piemonte,

                              —

                              Regija Sardinija,

                              —

                              Regija Toskana,

                              —

                              Provincija Trento,

                              —

                              Regija Umbrija,

                              —

                              Regija Veneto.”

      PRILOG II.
      Prilozi Odluci 2003/467/EZ mijenjaju se kako slijedi:

                  (1)

                  U Prilogu I. poglavlju 2., unos za Italiju zamjenjuje se sljedećim:
                  „U Italiji:

                              —

                              Regija Abruzzo: Provincija Pescara,

                              —

                              Provincija Bolzano,

                              —

                              Regija Emilia-Romagna,

                              —

                              Regija Friuli Venezia Giulia,

                              —

                              Regija Lombardia,

                              —

                              Regija Marche: Provincija Ascoli Piceno,

                              —

                              Regija Piemonte: Provincije Novara, Verbania, Vercelli,

                              —

                              Regija Sardinija: Provincije Cagliari, Medio-Campidano, Ogliastra, Olbia-Tempio, Oristano,

                              —

                              Regija Toskana,

                              —

                              Provincija Trento,

                              —

                              Regija Veneto.”

                  (2)

                  U Prilogu II. poglavlju 2. unos za Italiju zamjenjuje se sljedećim:
                  „U Italiji:

                              —

                              Regija Abruzzo: Provincija Pescara,

                              —

                              Provincija Bolzano,

                              —

                              Regija Emilia-Romagna,

                              —

                              Regija Friuli Venezia Giulia,

                              —

                              Regija Lazio: Provincija Rieti,

                              —

                              Regija Ligurija: Provincije Imperia, Savona,

                              —

                              Regija Lombardia,

                              —

                              Regija Marche,

                              —

                              Regija Molise: Provincia Campobasso,

                              —

                              Regija Piemonte,

                              —

                              Regija Puglia: Provincija Brindisi,

                              —

                              Regija Sardinija,

                              —

                              Regija Toskana,

                              —

                              Provincija Trento,

                              —

                              Regija Umbrija,

                              —

                              Regija Veneto.”

                  (3)

                  U Prilogu III. poglavlju 2., unos za Italiju zamjenjuje se sljedećim:
                  „U Italiji:

                              —

                              Regija Abruzzo: Provincija Pescara,

                              —

                              Provincija Bolzano,

                              —

                              Regija Campania: Provincija Napulj,

                              —

                              Regija Emilia-Romagna,

                              —

                              Regija Friuli Venezia Giulia,

                              —

                              Regija Lazio: Provincije Frosinone, Rieti,

                              —

                              Regija Ligurija: Provincije Imperia, Savona,

                              —

                              Regija Lombardia,

                              —

                              Regija Marche,

                              —

                              Regija Molise,

                              —

                              Regija Pijemont,

                              —

                              Regija Puglia: Provincija Brindisi,

                              —

                              Regija Sardinija,

                              —

                              Regija Sicilija: Provincije Agrigento, Caltanissetta, Siracusa, Trapani,

                              —

                              Regija Toskana,

                              —

                              Provincija Trento,

                              —

                              Regija Umbrija,

                              —

                              Regija Veneto.”


title: Odluka Vijeća (EU) 2017/1173 od 26. lipnja 2017. o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda (Proračunska linija 04 03 01 03)

text:
                  1.7.2017

                  HR

                  Službeni list Europske unije

                  L 170/89

            ODLUKA VIJEĆA (EU) 2017/1173
      od 26. lipnja 2017.
      o stajalištu koje treba donijeti, u ime Europske unije, u okviru Zajedničkog odbora EGP-a o izmjeni Protokola 31 uz Sporazum o EGP-u o suradnji u posebnim područjima izvan četiriju sloboda (Proračunska linija 04 03 01 03)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegove članke 46. i 48. u vezi s člankom 218. stavkom 9.,
      uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
      uzimajući u obzir prijedlog Europske komisije,
      budući da:

                  (1)

                  Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                  (2)

                  U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31 uz Sporazum o EGP-u.

                  (3)

                  Protokol 31 uz Sporazum o EGP-u sadržava posebne odredbe o suradnji u posebnim područjima izvan područja četiriju sloboda.

                  (4)

                  Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Europske unije, a odnose se na slobodno kretanje radnika, usklađivanje sustavâ socijalne sigurnosti i mjere za migrante, uključujući migrante iz trećih zemalja.

                  (5)

                  Protokol 31 uz Sporazum o EGP-u trebalo bi stoga izmijeniti kako bi se omogućilo da se ta proširena suradnja nastavi nakon 31. prosinca 2016.

                  (6)

                  Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

            DONIJELO JE OVU ODLUKU:
      Članak 1.
      Stajalište koje treba donijeti, u ime Unije, u okviru Zajedničkog odbora EGP-a o predloženoj izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda temelji se na nacrtu odluke Zajedničkog odbora EGP-a priloženom ovoj Odluci.
      Članak 2.
      Ova Odluka stupa na snagu na dan donošenja.

         Sastavljeno u Luxembourgu 26. lipnja 2017.

               Za Vijeće

               Predsjednik

            J. MIZZI

         (1)  SL L 305, 30.11.1994., str. 6.

         (2)  SL L 1, 3.1.1994., str. 3.

         NACRT
         ODLUKA ZAJEDNIČKOG ODBORA EGP-a br. …/2017
         od …
         o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
         budući da:

                     (1)

                     Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Europske unije, a odnose se na slobodno kretanje radnika, usklađivanje sustavâ socijalne sigurnosti i mjere za migrante, uključujući migrante iz trećih zemalja.

                     (2)

                     Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2017.,

               DONIO JE OVU ODLUKU:
         Članak 1.
         U članku 5. stavcima 5. i 13. Protokola 31 uz Sporazum o EGP-u riječi „i 2016.” zamjenjuju se riječima „, 2016. i 2017.”.
         Članak 2.
         Ova Odluka stupa na snagu prvog dana nakon posljednjeg priopćenja iz članka 103. stavka 1. Sporazuma o EGP-u (*1).
         Primjenjuje se od 1. siječnja 2017.
         Članak 3.
         Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

            Sastavljeno u Bruxellesu

                  Za Zajednički odbor EGP-a

                  Predsjednik

                  Tajnici Zajedničkog odbora EGP-a

            (*1)  [Ustavni zahtjevi nisu navedeni.] [Ustavni su zahtjevi navedeni.]


title: Odluka Vijeća (EU) 2017/446 od 3. ožujka 2017. o sklapanju, u ime Europske unije, Protokola (2015.) o izmjeni Priloga Sporazumu o trgovini civilnim zrakoplovima

text:
               15.3.2017

               HR

               Službeni list Europske unije

               L 69/1

         ODLUKA VIJEĆA (EU) 2017/446
   od 3. ožujka 2017.
   o sklapanju, u ime Europske unije, Protokola (2015.) o izmjeni Priloga Sporazumu o trgovini civilnim zrakoplovima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je Odlukom 80/271/EEZ (2) odobrilo sklapanje Sporazuma GATT-a o trgovini civilnim zrakoplovima („Sporazum”).

               (2)

               Potpisnici Sporazuma suglasili su se, putem svojih predstavnika, 5. studenoga 2015. u Ženevi da se za prihvat otvori Protokol (2015.) o izmjeni Priloga Sporazumu o trgovini civilnim zrakoplovima („Protokol”), kojim se u Prilog Sporazumu prenose promjene uvedene verzijom iz 2007. Harmoniziranog sustava nazivlja i brojčanog označivanja robe.

               (3)

               Protokol bi trebalo odobriti,

         DONIJELO JE OVU ODLUKU:
   Članak 1.
   Protokol (2015.) o izmjeni Priloga Sporazumu o trgovini civilnim zrakoplovima odobrava se u ime Unije.
   Tekst Protokola priložen je ovoj Odluci.
   Članak 2.
   Predsjednik Vijeća određuje jednu ili više osoba ovlaštenih za polaganje, u ime Unije, isprave o prihvatu kako bi se izrazila suglasnost Unije da bude obvezana Protokolom (3).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 3. ožujka 2017.

            Za Vijeće

            Predsjednik

         M. FARRUGIA

      (1)  Suglasnost od 15. veljače 2017. (još nije objavljena u Službenom listu).

      (2)  Odluka Vijeća 80/271/EEZ od 10. prosinca 1979. o sklapanju multilateralnih sporazuma slijedom trgovinskih pregovora od 1973. do 1979. (SL L 71, 17.3.1980., str. 1.).

      (3)  Glavno tajništvo Vijeća objavit će datum stupanja Protokola na snagu u Službenom listu Europske unije.


title: 83/247/EEZ: Odluka Komisije od 11. svibnja 1983. o osnivanju Odbora za politiku Zajednice u području šumarstva i drvne industrije

text:
               13/Sv. 053

               HR

               Službeni list Europske unije

               3

         31983D0247

               L 137/31

               SLUŽBENI LIST EUROPSKE UNIJE

               11.05.1983.

      ODLUKA KOMISIJE

   od 11. svibnja 1983.
   o osnivanju Odbora za politiku Zajednice u području šumarstva i drvne industrije
   (83/247/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   budući da trajno poboljšanje životnih i radnih uvjeta te usklađeni razvoj gospodarskih aktivnosti u državama članicama predstavljaju ciljeve Europske ekonomske zajednice;
   budući da gospodarske aktivnosti koje se temelje na proizvodnji i industrijskoj preradi drva mogu doprinijeti ostvarivanju ovih ciljeva uzimajući u obzir razvojni potencijal ovih aktivnosti i njihove tekuće poteškoće;
   budući da se ove poteškoće trebaju ispitati i riješiti u svjetlu njihove međusobne povezanosti, a ne odvojeno;
   budući da u tu svrhu i na temelju rada koji su već obavili odsjeci Komisije, a posebno na temelju priopćenja Vijeću o provedbi Akcijskog programa Zajednice koji se odnosi na šumarstvo i drvnu industriju, bliski i stalni kontakti s tim gospodarskim sektorima mogu doprinijeti ostvarivanju ovih ciljeva,
   budući da osnivanje, pod pokroviteljstvom Komisije, savjetodavnog Odbora za politiku Zajednice u području šumarstva i drvne industrije, u kojem će biti zastupljeni ti sektori, predstavlja najprikladniji način organizacije spomenutih kontakata; budući da se, osim toga, u Odboru treba predvidjeti sudjelovanje stručnjaka koji će svojim tehničkim iskustvom i poznavanjem drvnog gospodarstva na razini Zajednice doprinijeti radu Odbora,
   ODLUČILA JE:
   Članak 1.
   Pod pokroviteljstvom Komisije ovim se osniva savjetodavni Odbor za politiku Zajednice u području šumarstva i drvne industrije, dalje u tekstu „Odbor”. Odbor čine predstavnici europskih organizacija proizvođača, industrijskih prerađivača, trgovaca drvom i drvnim proizvodima te stručnjaci čije je znanje o drvnom gospodarstvu opće priznato na razini Zajednice.
   Članak 2.
   Na zahtjev Komisije ili na vlastitu inicijativu Odbor pomaže Komisiji u vezi sa svim pitanjima koja se odnose na politiku Zajednice u području šumarstva i drvne industrije, a posebno u vezi s pitanjima koja se odnose na potražnju za drvnim proizvodima u Zajednici te dostavu drva kako bi se zadovoljila spomenuta potražnja.
   Članak 3.
   Odbor se sastoji od 27 članova:

               —

               osam predstavnika vlasnika šuma i šumarskih djelatnosti,

               —

               osam predstavnika drvno-prerađivačkih industrija,

               —

               četiri predstavnika trgovaca drvom i drvnim proizvodima,

               —

               sedam posebno stručnih osoba.

         Članak 4.
   Članove Odbora imenuje Komisija nakon savjetovanja s dotičnim industrijskim sektorima.
   Članak 5.
   Mandat članova Odbora traje tri godine i može se obnoviti. Po isteku trogodišnjeg razdoblja članovi Odbora ostaju na dužnosti do njihove zamjene ili obnove mandata.
   Mandat člana Odbora završava prije isteka trogodišnjeg razdoblja u slučaju njegove ostavke ili smrti.
   Za preostalo trajanje njegova mandata osigurava se zamjena u skladu s odredbama iz članka 4.
   Članovi ne primaju naknadu za svoj rad.
   Članak 6.
   U svrhu obavijesti Komisija objavljuje popis članova u Službenom listu Europskih zajednica.
   Članak 7.
   Odborom predsjedava predstavnik Komisije.
   Članak 8.
   Svaku osobu koja posjeduje posebno znanje o određenom pitanju na dnevnom redu predsjedavajući može pozvati da u svojstvu stručnjaka sudjeluje u radu Odbora i radnih skupina iz članka 9.
   Stručnjaci sudjeluju jedino u raspravi o temi za koju je zatražena njihova prisutnost.
   Članak 9.
   Odbor može osnivati radne skupine.
   Članak 10.
   1.   Odbor i radne skupine sastaju se na poziv predsjedavajućeg u sjedištu Komisije.
   2.   Predstavnici dotičnih odsjeka Komisije sudjeluju na sastancima Odbora i radnih skupina.
   3.   Komisija osigurava Odboru usluge tajništva.
   Članak 11.
   Nakon rasprava Odbora ne slijedi glasovanje.
   Kada zatraži mišljenje Odbora, Komisija može odrediti vremenski rok u kojem se treba donijeti to mišljenje.
   Članak 12.
   Ne dovodeći u pitanje članak 214. Ugovora članovi Odbora ne smiju otkrivati informacije s kojima se upoznaju tijekom rada Odbora ili njegovih radnih skupina, kada ih predsjedavajući obavijesti o povjerljivoj naravi teme o kojoj je zatraženo mišljenje ili postavljeno pitanje.
   U tom slučaju dotičnim sastancima prisustvuju samo članovi Odbora i predstavnici Komisije.
   Članak 13.
   Ova Odluka stupa na snagu na dan objave u Službenom listu Europskih zajednica.

      Sastavljeno u Bruxellesu 11. svibnja 1983.

            Za Komisiju

         Étienne DAVIGNON

            Potpredsjednik


title: 2005/953/EZ: Odluka Vijeća od 20. prosinca 2005. o sklapanju Sporazuma u obliku razmjene pisama između Europske zajednice i Tajlanda u skladu s člankom XXVIII. GATT-a iz 1994. o izmjeni koncesija za rižu predviđenih u planu EZ-a CXL koji je priložen GATT-u iz 1994.

text:
               11/Sv. 50

               HR

               Službeni list Europske unije

               165

         32005D0953

               L 346/24

               SLUŽBENI LIST EUROPSKE UNIJE

         ODLUKA VIJEĆA
   od 20. prosinca 2005.
   o sklapanju Sporazuma u obliku razmjene pisama između Europske zajednice i Tajlanda u skladu s člankom XXVIII. GATT-a iz 1994. o izmjeni koncesija za rižu predviđenih u planu EZ-a CXL koji je priložen GATT-u iz 1994.
   (2005/953/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., s obzirom na njegov članak 300. stavak 2. prvi podstavak prvu rečenicu,
   uzimajući u obzir prijedlog Komisije,
   budući da:

               (1)

               26. lipnja 2003., Vijeće je ovlastilo Komisiju da započne pregovore u skladu s člankom XXVIII. GATT-a iz 1994., radi izmjene određenih koncesija za rižu. U skladu s navedenim, Europska zajednica 2. srpnja 2003. izvijestila je WTO o svojoj namjeri da izmjeni određene koncesije u planu EZ-a CXL.

               (2)

               Pregovore je vodila Komisija, uz savjetovanje s Odborom uspostavljenim prema članku 133. Ugovora i unutar okvira pregovaračkih smjernica koje je donijelo Vijeće.

               (3)

               Komisija je pregovarala sa Sjedinjenim Američkim Državama, koje prvenstveno zanima opskrba proizvoda pod oznakom HS 1006 20 (oljuštena riža) i koje znatno zanima opskrba proizvoda pod oznakom HS 1006 30 (brušena riža), Tajlandom, kojeg prvenstveno zanima opskrba proizvoda pod oznakom HS 1006 30 (brušena riža) i kojeg znatno zanima opskrba proizvoda pod oznakom HS 1006 20 (oljuštena riža) te Indijom i Pakistanom, od kojih se obje znatno zanimaju za opskrbu proizvoda pod oznakom HS 1006 20 (oljuštena riža).

               (4)

               Zajednica je odlukama 2004/617/EZ (1) i 2004/618/EZ (2) odobrila sporazume s Indijom i Pakistanom. Nova tarifna stopa za oljuštenu rižu (CN kod 1006 20) i brušenu rižu (CN kod 1006 30) utvrđena je Odlukom 2004/619/EZ (3). Sporazum sa Sjedinjenim Američkim Državama odobren je Odlukom 2005/476/EZ (4).

               (5)

               Komisija je uspješno postigla dogovor o Sporazumu u obliku razmjene pisama između Zajednice i Tajlanda, koji bi se stoga trebao odobriti.

               (6)

               Kako bi se osigurala potpuna primjena Sporazuma od 1. rujna 2005., i u očekivanju izmjena Uredbe Vijeća (EZ) br. 1785/2003 od 29. rujna 2003. o zajedničkom uređenju tržišta riže (5), Komisija bi trebala imati ovlaštenje usvojiti privremena odstupanja od navedene Uredbe te usvojiti potrebne provedbene mjere.

               (7)

               Mjere potrebne za primjenu ove Odluke trebale bi se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6),

         ODLUČILO JE:
   Članak 1.
   Sporazum u obliku razmjene pisama između Europske zajednice i Tajlanda u skladu s člankom XXVIII. (GATT-a) iz 1994. o prilagodbi koncesija za rižu utvrđenih u planu EZ-a CXL koji je priložen GATT-u iz 1994., ovime se odobrava u ime Zajednice.
   Tekst Sporazuma u obliku razmjene pisama nalazi se u Prilogu ovoj Odluci.
   Članak 2.
   1.   Komisija može odstupati od Uredbe (EZ) br. 1785/2003, u mjeri koja je potrebna za omogućavanje potpunu primjenu sporazuma od 1. rujna 2005., u skladu s postupkom koji je naveden u članku 3. stavku 2. ove Odluke, sve dok se ta Uredba ne izmijeni, a svakako ne kasnije od 30. lipnja 2006.
   2.   Komisija usvaja detaljna pravila za primjenu Sporazuma u obliku razmjene pisama, u skladu s postupkom predviđenim u članku 3. stavku 2. ove Odluke.
   Članak 3.
   1.   Komisiji pomaže Upravljački odbor za žitarice, uspostavljen člankom 25. Uredbe Vijeća (EZ) br. 1784/2003 (7).
   2.   Kod upućivana na ovaj stavak, primjenjuju se članci 4. i 7. Odluke 1999/468/EZ.
   Razdoblje navedeno u članku 4. stavku 3. Odluke 1999/468/EZ je mjesec dana.
   3.   Odbor donosi svoj poslovnik.
   Članak 4.
   Predsjednik Vijeća ovlašćuje se odrediti osobu/osobe ovlaštene potpisati Sporazum kako bi on obvezivao Zajednicu (8).

      Sastavljeno u Bruxellesu 20. prosinca 2005.

            Za Vijeće

            Predsjednik

         M. BECKETT

      (1)  SL L 279, 28.8.2004., str. 17.

      (2)  SL L 279, 28.8.2004., str. 23.

      (3)  SL L 279, 28.8.2004., str. 29.

      (4)  SL L 170, 1.7.2005., str. 67.

      (5)  SL L 270, 21.10.2003., str. 96.

      (6)  SL L 184, 17.7.1999., str. 23.

      (7)  SL L 270, 21.10.2003., str. 78.

      (8)  Datum stupanja Sporazuma na snagu objavljuje Glavno tajništvo Vijeća u Službenom listu Europske unije.